Mahan

Mahan var en løs føderasjon av mikrostater og stammer som eksisterte fra rundt 0-tallet f.Kr. til det 3. århundre sørvest på Koreahalvøya, i det som i dag er provinsene Chungcheong og Jeolla. Føderasjonen kom til etter utvandringer fra Gojoseon lenger nord og fra jinriket som foruten Mahan, ble oppløst i Jinhan og Byeonhan. Alle tre statene mente å være Jin-statens etterfølger. De tre statene har fått fellesbetegnelsen Samhan («Tre Han»). Baekje var til å begynne med en mikrostat i området til Mahan, men utviklet seg raskt, og under kong Goi (234 - 286) ble det som var igjen av Mahan innlemmet i det nye kongedømmet.

Historie
 
 
Mahan utviklet seg trolig fra eksisterende bronsealdersamfunn fra 200-tallet f.Kr. til 100-tallet f.Kr. og som en følge av innvandring nordfra. Kong Jun av kongedømmet Gojoseon mistet trona til Wiman og flyktet til den koreanske staten Jin lenger sør rundt 194 f.Kr. - 180 f.Kr. Han og hans tilhengere antas å ha skapt en base i Jin. Det er ikke sikkert om Mahan erobret eller vokste opp rundt disse bosetningene, men Mahan ble påvirket av den nye kulturen nordfra.

Innvandringen økte med Gojoseons fall og etableringen av de kinesiske kommanderiene i Liaoningregionen i 108 f.Kr. Dette beskrives i den kinesiske historieteksten Sanguo Zhi, og flere hundre år senere i de koreanske Samguk Yusa og Samguk Sagi.

I 1. århundre ble statene Wolji/Mokji (月支/目支) som hadde etablert og utformet Mahanføderasjonen slått og erobret i kamper mot  Baekje, og måtte gi tapt regionen som i dag ligger langs Hanelvas elvedal. Sanguo Zhi skriver at Han-staten falt i kamper mot Lelang-kommanderiet og Daifang-kommanderiet i år 246. Under konstant press fra Baekje overlevde bare 20 mikrostater fram til sent på 200-tallet. Baekje innlemmet eller erobret til slutt alle på 400-tallet, og utgjorde på den tiden koreas tre kongedømmer sammen med Silla og Goguryeo.

Politikk
Mahankongene kalte seg av og til for «Konge av Jin» med referanse til den tidligere staten, som en mente å etterfølge og hevdet derfor også suverenitet over hele Samhan. Mange bronsegjenstander og produksjonsfasiliteter viser at Mahan trolig var den tidligst utviklede av de tre Samhan-statene. På høyden omfattet Mahan det meste av elvedalen rundt Hanelva, og dagens provinser Gyeonggi, Chungcheong og Jeolla. Den sterkeste politiske enheten var staten Mokji (목지국, 目支國) i Cheonan i Chungcheong.

Arv
Historikere fra Goryeo identifiserte Mahan med Goguryeo, noe som ble støttet av samtidige verk som Samguk Sagi, Samguk Yusa og Jewang Ungi. Dette historiske synet ble tidlgere delt av Choe Chiwon, en kjent konfuciansk lærd og historiker, som levde mot slutten av Sillas eksistens. Bortsett fra den geografiske plasseringen beskriver kinesiske Sanguo Zhi at den etniske opprinnelsen til kongedømmet Jeong-anguk, en stat som etterfulgte Balhae, var Mahan. 

Sent i kongedømmet Joseon ble denne historiske betraktningen kritisert av den tidlige Silhaklæreren, Han Baek-gyeom som understreket at det var en forbindelse mellom Mahan og Baekje om en ser på den geografiske plasseringen.

Mikrostater
Ifølge Sanguo Zhi bestod Mahan av 54 mikrostater med opptil 10 000 familier hver:

 Gamhae (감해국, 感奚國), dagens Iksan.
 Gamhaebiri (감해비리국, 監奚卑離國), dagens Hongseong.
 Geonma (건마국, 乾馬國), dagens Iksan.
 Gorap (고랍국, 古臘國), dagens Namwon.
 Gori (고리국, 古離國), dagens Iksan.
 Gobiri (고비리국, 古卑離國), dagens Yangpyeong eller Yeoju.
 Gowon (고원국, 古爰國)
 Gotanja (고탄자국, 古誕者國)
 Gopo (고포국, 古蒲國), dagens Buyeo.
 Guro (구로국, 狗盧國), dagens Cheongyang.
 Gusaodan (구사오단국, 臼斯烏旦國), dagens Jangseong.
 Guso (구소국, 狗素國), dagens Jeongeup.
 Guhae (구해국, 狗奚國), dagens Gangjin.
 Naebiri (내비리국, 內卑離國)
 Noram (노람국, 怒藍國)
 Daeseoksak (대석삭국, 大石索國), dagens Yangju eller Ganghwa.
 Mangno (막로국, 莫盧國)
 Manro (만로국, 萬盧國), dagens Boryeong eller Gunsan.
 Morobiri (모로비리국, 牟盧卑離國), dagens Gochang.
 Mosu (모수국, 牟水國), dagens Suwon.
 Mokji (목지국, 目支國), dagens Cheonan.
 Baekje (백제국, 伯濟國), dagens Seoul.
 Byeokbiri (벽비리국, 辟卑離國), dagens Gimje.
 Bulmi (불미국, 不彌國), dagens Naju.
 Bulsabunsa (불사분사국, 不斯濆邪國), dagens Jeonju.
 Burun (불운국, 不雲國), dagens Gongju eller Boseong.
 Biri (비리국, 卑離國), dagens Gunsan.
 Bimi (비미국, 卑彌國), dagens Seocheon.
 Saro (사로국, 駟盧國), dagens Hongseong.
 Sangoe (상외국, 桑外國), dagens Hwaseong.
 Soseoksak (소석삭국, 小石索國), dagens Gyodong.
 Sowigeon (소위건국, 素謂乾國), dagens Boryeong.
 Songnobulsa (속로불사국, 速盧不斯國), dagens Gimpo.
 Sinbunhwal (신분활국, 臣濆活國), dagens Anseong eller Gapyeong.
 Sinsodo (신소도국, 臣蘇塗國), dagens Taean.
 Sinunsin (신운신국, 臣雲新國), dagens Cheonan.
 Sinheun (신흔국, 臣釁國), dagens Daejeon eller Asan.
 Arim (아림국, 兒林國), dagens Seocheon eller Yesan.
 Yeoraebiri (여래비리국, 如來卑離國), dagens Iksan.
 Yeomno (염로국, 冉路國), dagens Asan.
 Uhyumotak (우휴모탁국, 優休牟涿國), dagens Bucheon.
 Wonyang (원양국, 爰襄國), dagens Hwaseong eller Paju.
 Wonji (원지국, 爰池國), dagens Yeosu.
 Illan (일난국, 一難國)
 Illi (일리국, 一離國)
 Irhwa (일화국, 日華國)
 Imsoban (임소반국, 臨素半國), dagens Gunsan.
 Jarimoro (자리모로국, 咨離牟盧國), dagens Icheon.
 Jiban (지반국, 支半國), dagens Buan.
 Jichim (지침국, 支侵國), dagens Eumseong.
 Cheomno (첩로국, 捷盧國), dagens Jeongeup.
 Chori (초리국, 楚離國), dagens Goheung.
 Chosandobiri (초산도비리국, 楚山塗卑離國), dagens Jindo.
 Chiriguk (치리국국, 致利鞠國), dagens Seocheon.

Referanser

Eksterne lenker
  Korea: in the beginning … The Korea Times 11. januar 2011

Tidligere land i Asia
Koreas historie
Etableringer på 100-tallet f.Kr.
Opphør på 400-tallet
Baekje